Schellenberg

Schellenberg (en alamanico Schellabärg) ye o municipio de menor altaria y mas chicot de Liechtenstein. Muga a o nord-este y este con Feldkirch (Vorarlberg, Austria), a o sud con Mauren, Eschen y Gamprin, y a l'ueste con Ruggell.

 Historia 
A zona fue habitada en primeras por os celtas y dimpués por os retos. Roma conquirió a zona en l'anyo 15 a. C., convertindo-la en parti d'a provincia de Recia. Dita provincia se convirtiría dimpués en un condau baixo a rechencia de Carlo Magno. O condau fue dividiendo-se progresivament debiu a l'herencio de pais a fillos.

A sinyoría de Schellenberg fue mercada por os contes de Vaduz en 1437 y os dos territorios han continau unius en a practica dende alavez. Dimpués d'a guerra sueva en 1499, os dos territorios cayoron baixo sobiranía feudal d'Austria. Cuantas dinastías de contes han mercau y vendiu istos territorios, dica que en primerías d'o sieglo XVIII fuoron mercaus por a Casa de Liechtenstein, que heba recibiu o reconoiximiento de prencipesca en 1706, pero precisaba alquirir un territorio amán d'a cabeza de l'imperio ta poder fer parti en as votacions d'os prencipes de l'Imperio. O emperador unió formalment os territorios de Vaduz y Schellenberg en 1719.

 Puestos d'intrés 
 Casa d'a ciudat de Schellenberg.
 Parroquia de Schellenberg.
 Museu d'historia d'a ciudad.
 Castiello de Schellenberg.
 Fortaleza de Eschellemberg.

 Comunicacions 
O medio de transporte mas emplegau ye o tren, ya que a gara mas amanada ye en Ruggell, a o norte d'o municipio. Atro transporte que se fa servir a sobén ye a bicicleta, ya que Schellenberg ye a zona mas plana de tot o país. L'autobús s'emplega ta desplazar-se grans distancias, como por eixemplo viachar enta Vaduz. O medio menos emplegau ye l'auto.

 Esportes 
No bi ha un club de fútbol en a ciudat, por ixo gran parti d'a población anima a o FC Ruggell, d'o municipio vecín. Entre atros, destacan os esportes acuaticos, como natación, remo, piragüismo y blincos. Atros esportes con afición son o ciclismo (en Schellenberg se fa toz os anyos una cursa dita Schellenberg's Competition), o tenis y o balonmán.

 Vinclos externos 

  Pachina oficial d'o municipio de Schellenberg.

Categoría:Municipios de Liechtenstein